塞波加公國

塞波加公國（意大利文：Principato di Seborga）係一個喺意大利西北部利古里亞區因佩里亞省嘅小城鎮塞波加（英文：Seborga）裏面半獨立嘅公國，面積只有4.91km²，鄰近法國邊境，距離另一個獨立國家摩納哥只有35公里。塞波加公國宣稱嘅領土同小城鎮塞波加實際上係共存。
塞波加公國

歷史
1963年，塞波加人喬治·卡波恩（英文：Giorgio Carbone）（Giorgio Carbone）查閱村裏面老神父基於梵蒂岡宗座檔案（中文：梵蒂岡宗座檔館）裏面嘅塞波加村歷史，發現：
喺中世紀封建社會嘅時候，塞波加村係屬於蒂米利亞（中文：蒂米利亞）領主（中文：領主）嘅領地。
954年，塞波加公國係由嚟自萊蘭群島（中文：萊蘭群島）熙篤會（中文：熙篤會）修士擁有。
1079年，修道院嘅院長成為神聖羅馬帝國嘅親王，擁有塞波加公國嘅主權。
1729年1月20號，塞波加公國賣咗畀薩伏依家族（中文：薩伏依公國），成為佢哋嘅受保護國。
1815年，拿破崙戰爭結束之後歐洲各國重開嘅維也納會議，審視歐洲戰前國界並且重新分配。
1861年3月17日，意大利統一條約（the Act of Unification for the Kingdom of Italy（英文：Proclamation of the Kingdom of Italy））頒布，統一後嘅意大利王國控制整個意大利半島，但條約裏面並無提及塞波加。
1946年第二次世界大戰結束，意大利公投放棄君主制，建立共和國，意大利王國終結，建立咗而家嘅意大利共和國。同年薩伏依王朝喺公投中通過廢黜王室，薩伏依王朝嘅王室統治亦正式終結。
翻查1729年出售塞波加公國畀加薩伏依家族嘅，到1946年薩伏依王朝（英文：Casa Savoia）結束，塞波加公國並無列喺薩伏伊王朝嘅資產清單上。所以喬治嘅論點係：薩伏依王朝結束之後，塞波加公國已經再唔係薩伏依王朝嘅受保護國。所以到咗1946年意大利共和國成立之後，單方面聲稱擁有塞波加公國都係違反公國嘅主權。塞波加公國喺法律上係處於模糊不清嘅狀況，塞波加公國依然係獨立國家，並唔屬於意大利。
喺塞波加邊界嘅路牌

建國
由1960年代開始，喬治·卡波恩開始宣揚「復興塞波加公國」呢個觀點，鼓勵村民獨立。到1963年，塞波加嘅村民決定「復興公國」，並且推舉佢做親王，將復興公國8月20號定為建國日。佢就用喬治一世呢個稱呼，直到73歲逝世。
1995年4月23日，塞波加人投票以304票贊成、4票反對，通過塞波加公國獨立於意大利嘅地位，確認卡波恩係公國嘅親王，並且通過《憲法》，成立咗一個24人嘅議會、有8個部長嘅國會。

制度
塞波加公國實行君主制，君主唔係世襲，而係由塞波加人投票產生，而且必須要係塞波加公民。要成為係塞波加公民，除咗喺塞波加出世之外，亦可以入籍塞波加。入籍條件係喺塞波加有物業，同埋喺塞波居住滿25年，再由親王審批。
塞波加親王最初並唔係由選舉產生，所以喬治·卡波恩就做咗46年親王，直到佢73歲逝世。之後，塞波加改為通過村民選舉產生，希望能夠注入新能量。
首次親王選舉從5個人選中提名咗馬塞羅·梅內加托（意大利文：Marcello Menegatto）同埋贊路爾基·莫基亞（意大利文：GianLuigi Morgia），喺2010年4月24號同埋25號投票，最後馬塞羅喺220個合資格選民中，以89票對67票贏咗，5月22號正式授予主權君主銜頭（英文：Serene Highness，意大利文：Sua Altezza Serenissima或SAS），親王馬塞羅一世（意大利文：Prince Marcello I）。
親王選舉係每隔7年一次。喺2017年4月23號嘅選舉，親王馬塞羅就接受英國出世，嚟自英國西薩塞克斯（中文：西薩塞克斯）克勞利（英文：克勞利）嘅電台主持人，當時已經喺塞波加住咗34年嘅馬克（英文：Mark Dezzani）嘅挑戰，結果馬塞羅以129票對42票，擊敗對手再次獲選，可以同佢嘅國會再執政7年。
2019年4月12號，馬塞羅一世宣佈退位，但係會繼續佢嘅職務，直到11月10號選出下一繼任人為止。
2019年11月1號，由2010年起已經係外交部長嘅尼娜·梅內加托（意大利文：Nina Döbler Menegatto，亦係前塞波加王妃、馬塞羅親王嘅前妻），以122票對69票，撃敗親王喬治一世嘅女娜拉（意大利文：Laura Di Bisceglie），成為新一任塞波加嘅親王，亦係塞波加公國第一個女性親王。
歷任親王

國會
根據塞波加憲法，親王係同國會一齊商議國政。國會其中5個成員係由塞波加市民選出，其餘係由親王指定，負責公國嘅行政。
2009年前使用嘅政府辦事處
尼娜親王嘅國會

人口
塞波加人口，根據人口調查：
1991年10月20號：352人
2001年10月21號：340人
2011年10月9號 ：323人
2020年1月7號  ：275人，133男、142女（估計）
當中意大利人佔86.5%，其餘為外來人口（2020年估計）。

貨幣
塞波加當地發行嘅貨幣叫做luigino（有譯做「魯基尼」），每一luigino幣值等於六美元，另有面值百份之一luigino單位嘅centesimo。歐元（EUR）亦係當地流通嘅貨幣。不過，luigino喺塞波加公國外面就無辦法使用，變到毫無價值，但幣值就係全世界最高。
塞波加luigini只係有硬幣，並無紙幣。塞波加造幣廠，成立於1986年12月24號，經過喬治一世親王授權，1994年預發行，1995年4月23日正式發行至1996年，硬幣上面有喬治一世嘅雕像，面值有5、15 centesimo同埋1/2 luigino、1 luigino、7 ½ luigin。1996年發行嘅貨幣當中，亦有聖伯爾納（意大利文：Sanctus Bernardus）嘅雕像。到咗2012年同埋2013年，馬塞羅一世雕像嘅硬幣發行，面值有1、2同埋2½ luigini三種。

外交
雖然無被承認係主權國家，但係塞波加有自己發行嘅護照，建交嘅國家有46個，設有領事館嘅包括德國法國、比利時、意大利、澳洲、沙地阿拉伯等。
事實上，塞波加人大部分係意大利人，遵守意大利憲法，定期交稅、參政、投票等盡公民責任，同時亦係使用意大利提供嘅執法、公共衛生、電信、學校服務同埋其他公共服務，同意大利國家主權並唔構成衝突，而意大利亦視塞波加為意大利嘅一部分。

農業
賽波加以農業馳名，特別係耕種、橄欖、花卉作業。除咗自給自足，收成會出口到附近國家例如法國。

觀光
喺馬塞羅任賽波加親王期間，外交部長尼娜致力建立領士網絡，向世界各地推廣賽波加公國嘅形象。呢段時間，公國裏面歷史悠久嘅市中心亦得到修復，確保公國嘅魅力受到保護，避免受商業過度開發所影響，所以近年嚟賽波加嘅旅遊業有好大發展，觀光人潮大增。賽波加有自己發行嘅郵票同埋郵局，但係要寄出公國以外，仍然要貼上意大利嘅郵票，所以賽波加嘅郵票只有集郵價值。遊客中心一般會喺護照上簽發旅遊簽證，但喺國際上並無實效。因為噉樣，賽波加宣稱自己係公國被質疑只不過係為咗拉動當地旅遊嘅噱頭。

慶節
賽波加最重要嘅慶節係每年一度嘅聖伯爾納節（festival of Saint Bernard）。聖伯爾納係賽波加嘅守護聖人，所以1996年發行嘅硬幣亦有佢嘅雕像。慶節喺每年8月20號舉行，嗰日亦定為係賽波加嘅建國日。慶典包括抬住聖伯爾納像遊行、儀仗隊演奏、市民列隊巡遊。整個慶祝活動會持續到夜晚。

交通
塞波加喺意大利因佩里亞57號省道旁邊，最近嘅高速公路喺博爾迪蓋拉（中文：博爾迪蓋拉）（Bordighera）A10嘅出口。最近嘅火車站亦都係喺博爾迪蓋拉，熱那亞－文蒂米利亞鐵路線。
塞波加公國有自己嘅車牌，離開咗塞波加就唔可以使用，但係可以喺遊客中心買到印咗塞波加國徽嘅車牌做記念。

體育
雖然無畀國際奧林匹克委員會承認，但係塞波加成立咗「塞波加公國奧林匹克委員會」（英文：Olympic National Committee of the Principality of Seborga，簡稱 CONS）。佢哋嘅「塞波加公國足球總會」（Football Federation of the Principality of Seborga，簡稱 FCPS）早喺2014年6月6號成立，但同樣無畀國際足協同埋歐洲足協承認。塞波加國家足球隊而家係新足球聯盟理事會（中文：新足球聯盟理事會）成員，都係非國際足協足球嘅成員，全部嚟自屬地、蚊型國家、非國家地區，同埋無法識別為事實國家（中文：有限承認國家列表）（unrecognised de facto states）嘅地區。
塞波加公國足球隊（英文：Seborga national football team）第一場國際賽係2014年8月10號喺意大利奧斯佩達萊蒂（中文：奧斯佩達萊蒂）對同樣係私人國家嘅西蘭公國。事實上，塞波加公國隊嘅成員，大部分都係由ASD奧斯佩達萊蒂（ASD Ospedaletti）足球隊外借。

國防
塞波加公國有自願防衛軍同埋邊界守衛，以前叫做「聖伯爾納騎士」（意大利文：Knights of St Bernard），但係而家只係有普通守衛（意大利文：Corpo delle Guardie），穿着藍同白色有塞波加國徽制服嘅義務人士。守衛一年裏面只會喺慶節日子保護親王、親王嘅成員同埋維持街道交通秩序，到咗旅遊季節就會喺進入塞波加嘅主要公路站崗。根據喺塞波加官方網站，除咗義務守衛之外，重有一個騎馬團。

公國後人
2006年6月，一名自稱係神聖羅馬帝國荷亨斯陶芬王朝、腓特烈二世後人「親王雅斯敏」（意大利文：Princess Yasmine von Hohenstaufen Anjou Plantagenet）嘅女士，聲稱擁有塞波加公國嘅主權，並且寫信畀意大利總統要求攞返公國然後歸還畀意大利。但係佢嘅聲稱受到當時嘅親王喬治一世質疑，認為根本無可信證據去支持佢嘅講法。

網絡政變
2016年2月22號，塞波加前政要兼塞波加電視臺創辦人、法國裔作家尼古拉斯（法文：Nicolas Mutte），趁馬塞羅親王同埋王妃出訪印度嘅時候，發動網絡政變，喺網頁上宣告公國易主，自己成為尼古拉斯一世。最後當然唔成功，反而畀馬塞羅革除一切職務。2019年6月14號尼古拉同佢嘅兄弟馬迪爾（法文：Martial Mutte）一齊調查馬塞羅，目的係搵佢詐騙、偽造錢幣、偽造文件嘅犯罪證據。

相關節目
香港ViuTV2016年嘅旅遊節目《404不存在的國落》，第一至三集介紹過塞波加公國。